laion/Wikipedia-Exotic huggingface dataset:
איליה פוליצ'וק

איליה פוליצ'וק (ברוסית:Илья Полищук, ‏ נולד ב-19 בספטמבר 1971) הוא פרופסור מן המניין באוניברסיטת אריאל במחלקה להנדסה כימית. מחקריו עוסקים בעיקר בנושאי תרמודינמיקה ומשוואות מצב. במסגרת מחקריו העיקריים פוליצ'וק עוסק בפתרון תאורטי של תופעות תרמודינמיות, עם דגש על דיאגרמת פאזות, קיבולת חום, צפיפות, צמיגות וקבוע מהירות הקול בגזים, תחום בעל יישומים תעשייתיים רבים וגם נושא שיש בו עניין מדעי בסיסי. מאז גילוי קשרי מקסוול המתארים את המטמורפוזות ההדדיות של תכונות תרמודינמיות, התפתח רעיון למצוא משוואה אנליטית מדויקת המתאימה באופן אוניברסלי שתחזה את כל מערכי הנתונים של חומרים טהורים ותערובותיהם. מחקריו העוסקים בפיתוח ויישום של מודלים לחיזוי נתונים תרמודינמיים הנחוצים לתכנון תהליכים, במיוחד בתעשיית הנפט. כמו כן פוליצ'וק פותר סוגיות תרמודינמיות, תוך התחשבות שכל התכונות התרמודינמיות בכל מרחב הפאזות קשורות זו בזו. בשלבים המוקדמים של המחקר שלו בעבודת הדוקטורט בהנחיית פרופסור חיימה ווישניאק באוניברסיטת בן-גוריון בנגב, ובפוסט-דוקטורט עם פרופסור חואן ורה באוניברסיטת מקגיל בקנדה, החל לעבוד על הרעיון של דיאגרמת פאזות גלובליות, ההופכת פופולרית יותר ויותר במחקר שיווי המשקל הפאזי. בחוד החנית של מחקריו האחרונים באוניברסיטת אריאל בשומרון נמצא חקירה שוטפת של הגישות המולקולריות מבוססות המכניקה הסטטיסטית ויישומן בהנדסה כימית. להלן מבחר מפרסומיו העיקריים: Ilya Polishuk About the numerical pitfalls characteristic for SAFT EOS models. J. Fluid Phase Equilibria, 301, 123-129 (2011). Ilya Polishuk Addressing the issue of numerical pitfalls characteristic for SAFT EOS models. J. Fluid Phase Equilibria, 298, 67-74 (2010). Esteban Cea-Klapp, Héctor Quinteros-Lama, Ilya Polishuk, José Matías Garrido Effect of size disparity on the gas-liquid interfacial properties of Lennard-Jones monomer plus dimer mixtures. J. of Molecular Liquids, 311 (2020). Vener F.Khairutdinov, Farid M.Gumerov, Ilnar ShKhabriev, Mansur I.Farakhov, Ilfat Z.Salikhov, Ilya Polishuk, Ilmutdin M.Abdulagatovcd Measurements and modeling of the VLE properties of n-hexadecane in supercritical binary propane+n-butane solvent. J. Fluid Phase Equilibria, 510 (2020). Ilya Polishuk, Helena Lubarsky, Dong Nguyen Huynh Predicting phase behavior in aqueous systems without fitting binary parameters II Gases and non‐aromatic hydrocarbons. J. American Institute of Chemical Engineers, 63, 11, 5064-5075 (2017). Héctor Quinteros-Lama, José Matías Garrido, Ilya Polishuk Second-Order Differential Accelerators Based on the Geometry of Equilibrium for Thermodynamic Calculations. Part I. Pure Fluids. J. Ind. Eng. Chem. Res., 58, 45, 20838–20846 (2019). Ilya Polishuk / The Department Chemical Engineering, www.ariel.ac.il עמוד המידע על פוליצ'וק (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איליה פוליצ'וק".
קרחון קיימברידג'

האם התכוונתם ל... אנטארקטיקה קרחון קיימברידג' (אנטארקטיקה) – קרחון באזור חוף סקוט בארץ ויקטוריה, שבאנטארקטיקה קנדה קרחון קיימברידג' (קולומביה הבריטית) – קרחון בפרובינציית קולומביה הבריטית שבקנדה סבאלברד קרחון קיימברידג' (סבאלברד) – קרחון בארכיפלג סבאלברד שבים הצפוני, בערך באמצע הדרך מנורווגיה לקוטב הצפוני (בממלכת נורווגיה).
The Kacey Musgraves Christmas Show

The Kacey Musgraves Christmas Show (בעברית: מופע חג המולד של קייסי מאסגרייבס) הוא ספיישל חג המולד בכיכובה של קייסי מאסגרייבס. ספיישל חג המולד בוים על ידי כריס האו ובו השתתפו ידוענים וידועניות כמו דן לוי, טרוי סיון, קנדל ג'נר, קמילה קביו, לנה דל ריי, ג'יימס קמרון וזואי דשנל. הספיישל הוקרן בבכורה ב-28 בנובמבר 2019 בפריים וידאו. בשנת 2016, הוציאה מאסגרייבס את אלבום חג המולד הראשון שלה A Very Kacey Christmas, שזכה להצלחה נאה ברחבי העולם. לאור הצלחתו, הוחלט כי בנובמבר 2019, יעלה לשידור ספיישל חג המולד בכיכובה, במהלכו היא תארח ידוענים וידועניות ותשיר עמם שירי חג מולד ידועים כמו "Rockin' Around the Christmas Tree" של ברנדה לי. לאורכו של הספיישל, ניתן לראות את מאסגרייבס, כשהיא מארחת אנשים שונים ומדברת על נושאי חג המולד. בסמוך ליציאת הספיישל, הוציאה מאסגרייבס גם את הפסקול, The Kacey Musgraves Christmas Show. קייסי מאסגרייבס דן לוי טרוי סיון פרד ארמיסן קנדל ג'נר קמילה קביו לנה דל ריי ליאון ברידג'ס ג'יימס קורדן זואי דשנל הרוקטס הספיישל הופץ ב-28 בנובמבר 2019 בפריים וידאו. כמו כן, הופנו כלפיו ביקורות חיוביות מטעם מבקרים שונים. "The Kacey Musgraves Christmas Show", במסד הנתונים הקולנועיים IMDb (באנגלית) "The Kacey Musgraves Christmas Show", במסד הנתונים הקולנועיים KinoPoisk (ברוסית) The Kacey Musgraves Christmas Show, 2019-11-29, נבדק ב-2020-12-05 Release group “A Very Kacey Christmas” by Kacey Musgraves - MusicBrainz, musicbrainz.org The Kacey Musgraves Christmas Show by Kacey Musgraves, Apple Music (באנגלית אמריקאית) The Kacey Musgraves Christmas Show (2019) (באנגלית), נבדק ב-2020-12-05 The Kacey Musgraves Christmas Show Is Holiday Camp Done Right, pastemagazine.com, ‏2019-12-02 (באנגלית) Cat Zhang, The Kacey Musgraves Christmas Show Tries to Be Too Many Things at Once, Pitchfork (באנגלית אמריקאית)
ספיישל טלוויזיוני

ספיישל טלוויזיוני (מאנגלית: Television special, בתרגום חופשי: תוכנית טלוויזיה מיוחדת) הוא תוכנית טלוויזיה או סרט טלוויזיה, המשודרים באופן חד-פעמי ובלתי תלוי, במקום סדרות ותוכניות אפיזודיות שנקבעו בלוח השידורים המקורי. ישנם ספיישלים טלוויזיוניים רבים (כגון: חדשות, דרמה, קומדיה ותרבות), בפורמטים שונים (כגון: שידור חי, תיעודי, גרסת אולפן, הנפשה וסרט) וכן אורכי צפייה שונים (סרטים קצרים, סרטים עלילתיים, מיני-סדרה וסרטים באורך מלא). בין סוגי הספיישלים הטלוויזיוניים הם: מופעי קומדיה חד פעמיים עיבודים לאופרות, תיאטראות ברודוויי ומחזות זמר אחרים פרופילי ידוענים, ראיונות או מופעי מחווה מצעדים או תוכניות עונתיות: ספיישל חג המולד, מצעד חג ההודיה של מייסיס וסילבסטר סרטי תיאטרון וסרטי טלוויזיה סרטים מצוירים (קצרים) אירועי ספורט לא קבועים: משחקים אולימפיים וסופרבול תחרויות יופי: מיס אמריקה טקס הענקת פרסים: פרס אוסקר קמפיינים לגיוס תרומות מבזקי חדשות או סיקור אירועים סרט תיעודי הספיישל טלוויזיוני "Mariah Carey's Magical Christmas Special" באתר IMDb Les Brown, Les Brown's encyclopedia of television, Detroit : Gale Research, 1992, ISBN 978-0-8103-8871-0 Vincent Terrace, Television Specials: 5,336 Entertainment Programs, 1936-2012, 2d ed., McFarland, 2013-06-19, ISBN 978-0-7864-7444-8. (באנגלית)
My Gift: A Christmas Special from Carrie Underwood

My Gift: A Christmas Special from Carrie Underwood (בעברית: המתנה שלי: ספיישל חג מולד מקארי אנדרווד) הוא ספיישל חג המולד בכיכובה של קארי אנדרווד. הספיישל הוקרן בבכורה ב-3 בדצמבר 2020 ב-HBO Max. באמצע שנת 2020, הודיעה אנדרווד כי היא תוציא אלבום חג מולד בפעם הראשונה במהלך הקריירה שלה. את ההודעה פרסמה ברשתות החברתיות, תוך שפרסמה גם את השם שלו. מאוחר יותר, הוכרז הסינגל הראשון מתוכו שלבסוף יצא לאור ב-13 בנובמבר באותה השנה, יצא במטרה לעזור בקידום הראשוני של האלבום עצמו. בהמשך, הכריזה כי בהמשך לאלבום My Gift, תנחה ספיישל מוזיקלי המבוסס עליו, "My Gift: A Christmas Special from Carrie Underwood". בסמוך ליציאת הספיישל, הוציאה קארי גם את שיר חג המולד "Tears of Gold", בו מתארח זמר הפופ דויד ביסבל. קארי אנדרווד ג'ון לג'נד ישעיהו פישר הספיישל הופץ ב-4 בדצמבר 2020 באפל TV פלוס. "My Gift: A Christmas Special from Carrie Underwood", במסד הנתונים הקולנועיים IMDb (באנגלית) "My Gift: A Christmas Special from Carrie Underwood", במסד הנתונים הקולנועיים KinoPoisk (ברוסית) HBO Max Holiday Special Carrie Underwood upcoming Xmas Album ‘My Gift’ – Deadline, web.archive.org, ‏2020-09-24 https://www.carrieunderwoodofficial.com/hbomaxspecial/, www.carrieunderwoodofficial.com Listen to Carrie Underwood's 'Let There Be Peace' From Holiday Album 'My Gift', Country Music (באנגלית) Sterling WhitakerPublished: August 28, 2020, LISTEN: Carrie Underwood's New Christmas Song Delivers a Timely Message of Peace, Taste of Country (באנגלית) Carrie Underwood previews her 'My Gift' holiday album with powerful “Let There Be Peace” - Music News - ABC News Radio, abcnewsradioonline.com (באנגלית) Tears Of Gold, נבדק ב-2020-12-05 Mariah Carey Sets ‘Magical Christmas Special’, Featuring Ariana Grande & More, Billboard (באנגלית) Danielle Turchiano, Danielle Turchiano, Mariah Carey’s Christmas Special Premiere Date, Soundtrack, Guest Lineup Announced by Apple TV Plus, Variety, ‏2020-11-18 (באנגלית אמריקאית)
Oasis

Oasis הוא אלבום אולפן משותף של הזמר הקולומביאני ג'יי באלווין והראפר הפוארטו ריקני באד באני. האלבום יצא לאור ב-28 ביוני 2019, על ידי חברת התקליטים יוניברסל מיוזיק לטין אנטרטיינמנט. הצמד שיתף פעולה קודם לכן בשיר "I Like It" של קארדי בי משנת 2018. הסינגל המוביל מתוך האלבום "Qué Pretendes", יצא לאור בסמוך לצאת האלבום לצד וידאו קליפ. אחריו יצאו הסינגלים "La Canción",‏ "Yo Le Llego" ו-"Cuidao por Ahí". הוצאת האלבום נרמזה לראשונה במהלך ראיון של ג'יי באלווין בתוכנית הרדיו Beats 1 (אנ') עם אברו דרדן (אנ'), והאלבום הוכרז לראשונה במהלך ראיון עם Complex (אנ') בספטמבר 2018. האלבום נועד להיחשב כצליל חדש ו"מרענן" בהודעה לעיתונות. באד באני כינה אותו "אלבום טרנסצדנטי ומערנן; זו הצלה, הקלה", בעוד שג'יי באלווין אמר ששניהם "תמיד נראים באותו אורך גל, מכיוון שהוא אוהב את מה שאני אוהב". מידע על האלבום Oasis באתר MusicBrainz האלבום Oasis באתר ספוטיפיי האלבום Oasis באתר יוטיוב @JBALVIN (27 ביוני 2019). ""OASIS" / HOY A LAS 12 DE LA MEDIA NOCHE 🔥🏖🌊🖤🌴☀🌈🥭🥥⚡🍄🍃🍁🦜🦀🦖🐰💦☁⛵🏝🗺 @sanbenito" (Tweet). נבדק ב-28 ביוני 2019 – via Twitter. {{cite web}}: (עזרה) Bloom, Madison (28 ביוני 2019). "J Balvin and Bad Bunny Surprise Release New Album OASIS: Listen". פיצ'פורק. נבדק ב-28 ביוני 2019. {{cite web}}: (עזרה) DeVille, Chris (28 ביוני 2019). "Stream J Balvin & Bad Bunny's Surprise Album OASIS". Stereogum. נבדק ב-28 ביוני 2019. {{cite web}}: (עזרה) "J Balvin and Bad Bunny: 'OASIS' Team Revelation - Apple Music". Beats 1. 27 ביוני 2019. נבדק ב-28 ביוני 2019 – via YouTube. {{cite web}}: (עזרה) Billboard staff (10 בדצמבר 2019). "The 50 Best Albums of 2019: Staff Picks". Billboard. נבדק ב-10 בדצמבר 2019. {{cite news}}: (עזרה)תחזוקה - ציטוט: שימוש בפרמטר authors (link) Bernstein, Jonathan; Blistein, Jon; Dolan, Jon; Doyle, Patrick; Ehrlich, Brenna; Exposito, Suzy; Freeman, Jon; Fricke, David; Grow, Kory; Hermes, Will; Hoard, Christian; Holmes, Charles; Hudak, Joseph; Klinkenberg, Brendan; Leight, Elias; Martoccio, Angie; Shaffer, Claire; Sheffield, Rob; Shteamer, Hank; Spanos, Brittany; Vozick-Levinson, Simon (5 בדצמבר 2019). "The 50 Best Albums of 2019". Rolling Stone (באנגלית אמריקאית). נבדק ב-10 בדצמבר 2019. {{cite journal}}: (עזרה)
המילטון לוסק

המילטון סאמרס לוסק (באנגלית: Hamilton Somers Luske;‏ 16 באוקטובר 1903 – 19 בפברואר 1968) היה אנימטור ובמאי קולנוע אמריקאי באולפני ההנפשה של וולט דיסני. לוסק נולד בשיקגו בשנת 1903. הוא הצטרף לאולפני ההנפשה של וולט דיסני בשנת 1931, ובמהרה הוסמך על ידי וולט דיסני כדי שיהיה פקח אנימציה בסרט "שלגיה ושבעת הגמדים". הוא ביים כמעל 40 סרטים קצרים ובאורך מלא כחלק מעבודתו באולפנים, החל משנת 1936 ועד מותו, בשנת 1968, בגיל 64. בין הסרטים שלוסק ביים נכללים "פינוקיו" (1940), "פנטסיה" (1940), "הדרקון העקש" (1941), "סלודוס אמיגוס" (1942), "הבה לי מוזיקה" (1946), "חופשי ומאושר" (1947), "עת הזמיר" (1948), "כה יקר ללבי" (1948), "סינדרלה" (1950), "עליסה בארץ הפלאות" (1951), "פיטר פן" (1953), "בן ואני" (1953), "היפהפייה והיחפן" (1955), "דונלד בארץ המתמטיקסם" (1959), "על כלבים וגנבים" (1960) ו"מרי פופינס" (1964). לוסק הוא אביו של טומי לוסק, אשר דיבב את מייקל דרלינג בגרסה המקורית של הסרט "פיטר פן" ונפטר מתאונת דרכים בשנת 1990. פרס אוסקר לאפקטים הטובים ביותר (1964) - על עבודתו בסרט "מרי פופינס". פרס וינזור מקיי (1984) - על תרומתו לתחום ההנפשה. אגדות דיסני (1999) - על תרומה יוצאת דופן ואינטגרלית לחברת וולט דיסני. מדיה וקבצים בנושא המילטון לוסק בוויקישיתוף המילטון לוסק, במסד הנתונים הקולנועיים IMDb (באנגלית) המילטון לוסק, באתר AllMovie (באנגלית) המילטון לוסק, במסד הנתונים הקולנועיים KinoPoisk (ברוסית) המילטון לוסק, באתר "Find a Grave" (באנגלית) Hamilton Luske, באתר אגדות דיסני
משוואר

משוואר (בערבית: مشور, נקרא גם: מישווארה) הוא סוג של כיכר עירונית או "רחבה ציבורית" הנמצא בדרך כלל נמצא בכניסה אל קסבה או בתוך ארמון מלכותי, או בתור כיכר ציבורית בפתח של ארמון מלכותי שהוקם בתקופת הח'ליפות, במגרב (צפון-מערב אפריקה) או באזור אנדלוסיה (דרום חצי האי האיברי, כיום ספרד ופורטוגל). מונח זה יכול לשרת פונקציות שונות הקשורות אליו כגון: "מקום כינוס" או "אזור התייעצות" אשר בו מנוהלים ענייני הממשלה, או המקום בו השליט הסולטאן אירח את הקהל וערך בו קבלות פנים וטקסים או רחבה בה נערכו המסדרים הצבאיים או המלכותיים. לפעמים השם ניתן גם לאזור גדול יותר המקיף את הארמון, כמו המצודה או מחוז המלוכה של העיר. בדרך כלל רחבות אלו היו "מוקפות חומה" בחלקם הרחב. קסבה מצעד צבאי
קניש

קניש או קנישעס הוא מאפה אופייני למטבח היהודי המזרח אירופאי. יש שעושים אותו מבצק עלים מרודד ויש מבצק תפוחי אדמה, הממולא מחית תפוחי אדמה, בשר טחון, כוסמת, או גבינה. המאכל מזכיר במידת מה את הבורקס. נהוג לאפותו כמאפה אישי או כרולדה הנפרסת לפרוסות בעת ההגשה. מאפיית הקניש של יונה שימל קניש בשר, מאתר "על השולחן" קניש תפוחי אדמה, מאתר "חביבה על הצלחת" קניש תפוחי אדמה אתר בישולים ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
איליה באלאץ'

איליה באלאץ' (ברומנית: Ilie Balaci;‏ 13 בספטמבר 1956 – 21 באוקטובר 2018) היה כדורגלן רומני, ששיחק בעמדת הקשר ההתקפי. איליה באלאץ' התחיל לשחק בקבוצת הנוער של אוניברסיטטה קראיובה, כבר בגיל 16 החל לשחק בקבוצת בוגרים ובעונה הראשונה זכה בתואר אליפות. הוא הפך לאחד השחקנים הבולטים של הקבוצה וזכה איתה במספר תארים – 3 פעמים באליפות רומניה ו-4 פעמים בגביע. בעונת 1982/83 קבוצתו הגיע לחצי גמר של הליגה האירופית. בשנת 1974 הוא לראשונה הצטרף לנבחרת רומניה בכדורגל ושיחק בה עד לשנת 1986. בשנת 1982 איליה באלאץ' חתם על קדם-חוזה עם מילאן, אך לאור המגבלות של רומניה הקומוניסטית החוזה לא התקדם. בשנת 1986 איליה באלאץ' הצטרף לדינמו בוקרשט אך לאחר שנתיים בעקבות פציעה עזב אותה ועבר לאימון. לאחר אימון מספר קבוצות ברומניה הוא עבר לאמן קבוצות בעולם הערבי. לבאלאץ' נולדו שתי בנות שהתחתנו עם שחקנים ובת הבוגרת התחתנה עם אאוג'ן טריקה והצעירה עם טניסאי אדריאן אונגר. באלאץ' מת ב-21 באוקטובר 2018. מדיה וקבצים בנושא איליה באלאץ' בוויקישיתוף איליה באלאץ', באתר Transfermarkt איליה באלאץ', באתר WorldFootball.net איליה באלאץ', באתר National Football Teams איליה באלאץ', באתר FootballDatabase.eu פרופיל המאמן, באתר Transfermarkt
טדאוש איידוקביץ'

טדאוש איידוקביץ' (בפולנית: Tadeusz Ajdukiewicz; נכתב גם טדאוש איידוקייביץ'; 1852 – 9 בינואר 1916) היה צייר ריאליסטי פולני מראשית המאה העשרים, הידוע בזכות סצינות הקרב, הדיוקנאות, הנופים וציורי הסוסים שלו. הוא התחנך בקרקוב, ונהרג במאבק המזוין לעצמאות פולין במהלך מלחמת העולם הראשונה. איידוקביץ' נולד בווייליצ'קה. בין השנים 1868–1873 למד בבית הספר לאמנויות היפות בקרקוב אצל ולדיסלב לושקביץ'. מאוחר יותר נסע לווינה ולמינכן במלגה יחד עם וייצ'יך קוסאק ולמד באטלייה של יוזף ברנדט, בין היתר. בשנת 1877 נסע לפריז ולמזרח הקרוב עם הרוזן ולדיסלב בראניצקי. בשנת 1882 התגורר בווינה, שם עבד למען האצולה. הוא צייר דיוקן של הנסיך מוויילס בשנת 1883 בעת ששהה בלונדון. איידוקביץ' נסע לקונסטנטינופול בשנת 1884, והתארח אצל הסולטאן עבדול חמיד השני. לאחר מכן עבד בסופיה, בסנקט פטרבורג ובבוקרשט. הוא הצטרף לחטיבה הראשונה של הלגיון הפולני בשנת 1914 שהוקמה על ידי יוזף פילסודסקי, ומת בקרב סביב קרקוב ב־9 בינואר 1916 במהלך מלחמת העולם הראשונה. בן דודו הראשון היה צייר ההיסטוריה הפולני זיגמונט איידוקביץ' (1861–1917), יליד ויטקוביץ. טדאוש איידוקביץ' ידוע בעיקר בזכות דיוקנאותיו העומדים, כמו "דיוקנה של הלנה מודז'יבסקה", ובציוריו הרבים של סצינות קרב ודיוקנאות של רכיבת אצילים. הוא הצטיין גם בז'אנר ובציורים המזרחיים שלו. בהזמנת משרד המלחמה הרומני, הוא הפיק גם אלבום המוקדש למדי הצבא האימפריאלי בעת שהותו בבוקרשט. מדיה וקבצים בנושא טדאוש איידוקביץ' בוויקישיתוף טדאוש איידוקביץ', באתר "Find a Grave" (באנגלית) iMNK - Tadeusz Ajdukiewicz, www.imnk.pl
470 (מפרשית)

470 הוא דגם אחיד של סירה זוגית (הגאי ואיש צוות), בעלת גוף יחיד ושני מפרשים, אליהם מצטרף ברוח גבית ומלאה גם ספינקר. אורכה הכולל של הסירה הוא 4.70 מטר וממנו נגזר שמה. דגם ה-470 הוא דגם פתוח, גוף הסירה עשוי מתרכובת שרף פוליאסטר מחוזק בסיבי זכוכית (GRP) עם מכלי ציפה אינטגרליים. סירת ה-470 מתחרה במשחקים האולימפיים מאז מונטריאול 1976. הדגם תוכנן בשנת 1963 על ידי המתכנן/אדריכל ימי הצרפתי אנדרה קורנו שהגה סירת מפרש מודרנית מפיברגלס שתהיה בעלת ביצועים גבוהים מחד אך מאפיינים מתונים מאידך כדי לשמור על קלות יחסית בשימוש כך שכל אחד – נער או בוגר – יוכל להשיט אותה. בשנת 1969 הוכר הדגם על ידי איגוד השיט הבין-לאומי ומשנת 1970 החלו בו אליפויות עולם שנערכות מאז מדי שנה ברציפות. משנת 1985 הופרדו אליפויות העולם לגברים ולנשים. סירת ה-470 הוכרזה כדגם אולימפי בשנת 1976. החל מאולימפיאדת סיאול (1988) יש חלוקה בין גברים לנשים, איגוד השיט הבין-לאומי החליט לחזור לדגם 470 מעורב החל מאולימפיאדת פריז (2024). בשנות ה-60 וה-70 של המאה העשרים היה דגם ה-470 נדיר בארץ. דגם ה-420 העממי יותר היה נפוץ ממנו, ואף יוצר בארץ, וצוותים ישראלים זכו בו בהישגים בין-לאומיים. אולם כאשר ה-470 נבחר להיות הדגם האולימפי, עברו הצוותים המובילים של 420 ובראשם שמשון ברוקמן ואיתן פרידלנדר אלופי העולם בדגם 420 בשנת 1980 הסבה לדגם 470 שהפך לדגם היוקרתי יותר. באולימפיאדת לוס אנג'לס הצמד ברוקמן ופרידלנדר ייצג את ישראל לראשונה בדגם זה. ארבע אליפויות עולם בדגם 470 נערכו בישראל: בחיפה בשנת 1988, בתל אביב בשנת 1997, בחיפה בשנת 2015 ובאוקטובר 2022 בשדות ים. הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון: International Sailing Federation = ISAF World Sailing = WS איגוד השייט בישראל שיט במשחקים האולימפיים שיט תחרותי שיט מפרשיות דגמים אולימפיים (אנגלית) 470, ברשת החברתית פייסבוק 470, ברשת החברתית אקס (טוויטר) 470, ברשת החברתית אינסטגרם אתר האינטרנט הרשמי של דגם 470 (אנגלית) סרטונים בערוץ של 470, באתר יוטיוב רשימת ההישגים הבין-לאומיים של שייטים ישראלים בדגם 470, בארכיון הבין-לאומי של דגם 470 (אנגלית) 470 – Building Specification – מפרטי הבניה של דגם 470 חג המפרשים, מעריב, 24 במרץ 1988 בינוי ושדרוג מועדון השייט בחוף השקט לקראת אליפות העולם ב-470
אדאסטוול

אדאסטוול (בהונגרית: Adásztevel) הוא כפר במחוז וספרם שבמרכז הונגריה. כמו יישובים רבים באירופה גם באדאסטוול מספר התושבים נמצא בירידה. כך, בשנת 1990 היה מספר התושבים 866 ובשנת 2020 רק 750 תושבים. היישוב נקרא על שם אחד מנכדיו של ארפאד, טוול, שהתגורר במקום לתקופה. באדאסטוול חיו יהודים בתקופות זמן שונות ובמקום היה קיים בית קברות יהודי. חלק מתושבי הכפר נרצחו בשואה. מדיה וקבצים בנושא אדאסטוול בוויקישיתוף אתר האינטרנט הרשמי של אדאסטוול (בהונגרית) נתוני הכפר באתר הלמ"ס ההונגרי מיקום בית הקברות היהודי באדאסטוול תיעוד יהודים מהכפר שנרצחו בשואה באתר יד ושם מפקדי האוכלוסין של יהודי הונגריה, 1993
Ólafur liljurós

Ólafur Liljurós (בעברית: אוֹלׇפוּר לִילְיוּרוֹס) הוא שיר לכת איסלנדי נוצרי מסורתי, שנכתב והולחן כנראה בין המאות ה-18 ל-20, (מלחין השיר אינו ידוע) במטרה להפיג את השפעותיו של הפגניזם אשר עדיין היה דומיננטי באיסלנד של אז. השיר מגולל את הרפתקאותיו של אולפור, הנאבק באלפית כאשר דמותו של אולפור משמשת כפרוטגוניסטית והאלפית משמשת בתור אנטגוניסטית. שיר זה מאופיין בהרבה מן המוטיבים הסקנדינביים אשר היו נפוצים בתקופה זו, וכולל חזרה מרובה על פזמונות או תיאורים מפורטים ואכזריים של פציעות אשר לרוב מסתיימות במוות, מאבק כלשהו בין הפרוטגוניסט לאנטגוניסט (אשר בדרך כלל מגולם על ידי איזושהי דמות מהפולקלור האופייני לאזור) ועוד. כמו שירים רבים בתקופה ההיא, גם "אולפור ליליורוס" הוא שיר הכולל נופים ומזג אוויר האופייניים לאזור, ומאבק כוחות בין הגיבור לנבל. בשיר זה, אולפור משמש בתור השליח הנוצרי הטוב שמטרתו להביא את הנצרות לכל האזורים באשר הם, ואז נתקל באלפית סרבנית אשר מייצגת את מהות הפגניזם ששרר שם אז. האלפית מנסה לשכנע את אולפור לעבור לחיות עימם, דימוי לכך שעל אולפור לעזוב את הנצרות ולהאמין בפגניזם שוב; כאשר אולפור מסרב, דוקרת אותו האלפית בצלעותיו ומנקבת את ליבו על שום שסירב. מטפורה לפראיות הפגניזם לעומת עידונו של הנוצרי הטוב והתמים, אשר נדקר ללא סיבה טובה. עוד דוגמה טובה לכך היא שכאשר אולפור שוכב גוסס על הקרקע ליד סוסו, הוא שולח את תפילתו למריה הקדושה, ומאמין שהיא עמו, ושבתור היותו נוצרי, נשמתו בטוחה ומקומו מובטח בגן עדן; בו בשעה שאנו לא יודעים מה קרה לאלפית – כאילו לא ידוע מה יקרה לאלו אשר מאמינים בפגניזם. הסאגה של אולאף טריגפסון הרוזן איריק מדיה וקבצים בנושא Ólafur liljurós בוויקישיתוף [1] - בלדות הצפון
תבה

תֶבֶה הידוע גם כ־יופיטר XIV הוא הירח הרביעי של צדק על-פי המרחק מכוכב הלכת. הוא התגלה על ידי וויאג'ר 1 ב־5 במרץ 1979. לאחר מכן הוא נמצא בתמונות שצולמו ב־27 בפברואר 1979. ב־1983 הירח נקרא על שם הנימפה מן המיתולוגיה היוונית, תבה, אשר הייתה בתו של אל הנחל אסופוס. הוא הירח המרוחק ביותר מבין הירחים הפנימיים של צדק. נדמה כי ישנם שלושה/ארבעה מכתשים גדולים מאוד אשר נוצרו כתוצאה ממטאורואידים על-פני תבה (גדולים מאוד במובן שכל אחד מהם פחות או יותר בגודל רדיוס תבה). לא ידוע הרבה מעבר לזה לגבי הירח. ירחי צדק מדיה וקבצים בנושא תבה בוויקישיתוף מידע מאתר נס"א
בקוניאקו

בקוניאקו (בהונגרית: Bakonyjákó) הוא כפר במחוז וספרם שבמרכז הונגריה. כמו יישובים רבים באירופה גם בבקוניאקו מספר התושבים נמצא בירידה. כך, בשנת 1990 היה מספר התושבים 723 ובשנת 2021 רק 707 תושבים. עד שנת 1909 היה שמו של הכפר יאקו (Jákó). בשנת 1981 התאחד הכפר עם הכפר איהרקוט (Iharkút). באיהרקוט חיו 4 יהודים בשנת 1880. ובבקוניאקו חיו יהודים בתקופות זמן שונות. חלק מתושבי הכפר נרצחו בשואה. מדיה וקבצים בנושא בקוניאקו בוויקישיתוף אתר האינטרנט הרשמי של בקוניאקו (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 תיעוד יהודים מהכפר שנרצחו בשואה באתר יד ושם מפקדי האוכלוסין של יהודי הונגריה, 1993
זיגמונט איידוקביץ'

זיגמונט איידוקביץ' (בפולנית: Zygmunt Ajdukiewicz‏; 1861–1917) היה צייר ריאליסטי פולני בסוף המאה ה -19, שהתמחה בציור פורטרטים, סצנות מחיי היומיום ואירועים היסטוריים. איידוקביץ', שנולד וגדל בגליציה, התיישב בבירת הקיסרות עם סיום לימודיו, אך שמר על קשר הדוק עם מולדתו. בהיותו בווינה הוא אייר את הרומן האפי "המבול" מאת הסופר הפולני זוכה פרס נובל, הנריק סנקביץ'. זיגמונט איידוקביץ' נולד בויטקוביץ שבגליציה האוסטרית. הוא למד ציור באקדמיה לאמנויות יפות בקרקוב. בין השנים 1880–1882, הוא למד באקדמיה לאמנויות יפות של וינה, ובשנת 1883 באקדמיה לאמנויות יפות במינכן, מוסד שהיה קשור באסכולת מינכן לנטורליזם. בשנת 1885, הוא התיישב בווינה ופעל שם כצייר פופולרי של החצר האוסטרית. בווינה הוא עבד על סדרה ארוכה של יצירות אמנות מקוריות עבור האנציקלופדיה בת 24 הכרכים שיזם ונתן חסותו של הנסיך רודולף כהוכחה להישגיו האימפריאליים. זה היה פרויקט פרסום גדול שהודפס בגרמנית והונגרית בין השנים 1886–1902 תחת הכותרת מונרכיה אוסטרו-הונגרית במילה ובתמונה. כרכים נוספים פורסמו זמן רב לאחר מותו של רודולף בינואר 1889. איידוקביץ צייר לוחות לאנציקלופדיה המתארים לאומים שונים, קבוצות אתניות ומיעוטים המיוצגים באוסטריה-הונגריה. הוא גם הפיק סדרה של 12 ציורים על חייו של טדאוש קושצ'ושקו שפורסם בשנת 1892 כאלבום אמנותי. הוא צייר דיוקן עומד בגודל טבעי של הארכידוכס פרנץ פרדיננד כצייד (1913). איידוקביץ' הציג בקרקוב, ורשה, לבוב, וינה, ברלין, מינכן ופראג. ציוריו זכו בפרסים בתערוכות אמנות בינלאומיות, כולל מדליית זהב בווינה ומדליית הזהב במחלקה השנייה בברלין בשנת 1891, וכן במדליית הזהב השנייה בווינה ובמדליית הזהב ב-1898 בתחרות 1894 בלבוב (למברג). את עבודותיו ניתן למצוא במספר מוזיאונים וגלריות לאומיות ברחבי פולין, כגון במוזיאונים הלאומיים של פולין בוורשה, בקרקוב ובוורוצלב; באוספי מדינה במוזיאון ואוול ובמוזיאון שלזיה עילית בביטום, וכן במוזיאון להיסטוריה בווינה. זיגמונט איידוקביץ' היה בן דודו הראשון של הצייר הפולני טדאוש איידוקביץ' שהיה מבוגר ממנו בתשע שנים. הוא נפטר בווינה בשנת 1917. מדיה וקבצים בנושא זיגמונט איידוקביץ' בוויקישיתוף Zygmunt Ajdukiewicz, artyzm.com "Ajdukiewicz Zygmunt (1861 - 1917)" A Ruthenian Lyrist, www.wdl.org, ‏1885 (באנגלית) Theodor Brückler, Thronfolger Franz Ferdinand als Denkmalpfleger: die "Kunstakten" der Militärkanzlei im Österreichischen Staatsarchiv (Kriegsarchiv), Böhlau Verlag Wien, 2009, ISBN 978-3-205-78306-0. (בגרמנית)
בקונקופאן

בקונקופאן (בהונגרית: Bakonykoppány) הוא כפר במחוז וספרם שבמרכז הונגריה. כמו יישובים רבים באירופה גם בבקונקופאן מספר התושבים נמצא בירידה. כך, בשנת 1990 היה מספר התושבים 259 ובשנת 2020 רק 203 תושבים. עד שנת 1857 היה שם הכפר קופאן (Koppány) בתחילת המאה ה-18 אוכלס האזור בתושבים גרמניים, ולאחר מלחמת העולם השנייה גרמנים רבים עזבו את האזור כך שבמפקד האוכלוסין שנערך בשנת 2011 86.7% מהאוכלוסייה תיארו את עצמם כהונגרים ו-24.5% כגרמנים. בבקונקופאן חיו יהודים בתקופות זמן שונות. חלק מתושבי הכפר נרצחו בשואה. מדיה וקבצים בנושא בקונקופאן בוויקישיתוף אתר האינטרנט הרשמי של בקונקופאן (בהונגרית) נתוני הכפר באתר הלמ"ס ההונגרי תיעוד יהודים מהכפר שנרצחו בשואה באתר יד ושם מפקדי האוכלוסין של יהודי הונגריה, 1993